Uskadd etter utforkjøring nedover 20 meter bratt stup
En kvinnelig sjåfør kjørte utfor et ifølge politiet 20 meter bratt stup tirsdag formiddag. Bilen endte sin ferd nedover skråningen mellom flere trær, og kvinnen var fryktet å sitte fastklemt, skriver Budstikka.Men ut fra bilen og opp skråningen krabbet kvinnen for egen maskin, tilsynelatende uten en skramme. - Hun har i verste fall minimale skader, sier nestkommanderende ved operasjonssentralen til politiet i Asker og Bærum, som legger til at bilen aldri var i fritt fall.Klokken 14.14 fikk politiet melding om utforkjøringen som skjedde på Rustadveien rett før avkjøringen til Nilsenmarka. Stedet ligger mellom Asker og Røyken. Politiet var på stedet 14.30. Kvinne ble deretter fraktet til legevakten i Bærum, der hun gjennomgår en sjekk.
Kvinnen hadde englevakt da hun kunne krabbe opp for egen maskin etter å ha kjørt utfor et stup.